CELEX: 62013TN0142
Language: et
Date: 2013-03-13 00:00:00
Title: Kohtuasi T-142/13: 13. märtsil 2013 esitatud hagi — Jinko Solar jt versus parlament jt

27.4.2013   
            
            
               ET
            
            
               Euroopa Liidu Teataja
            
            
               C 123/23
            
         13. märtsil 2013 esitatud hagi — Jinko Solar jt versus parlament jt
   (Kohtuasi T-142/13)
   2013/C 123/39
   Kohtumenetluse keel: inglise
   
      Pooled
   
   
      Hagejad: Jinko Solar Co. Ltd (Shangrao, Hiina), Zhejiang Jinko Solar Co. Ltd (Haining’i linn, Hiina), Jiangxi Jinko Photovoltaic Materials Co. Ltd (Shangrao), Jinko Solar Import and Export Co. Ltd (Shangrao, Hiina), ja Zhejiang Jinko Trading Co. Ltd (Haining’i linn) (esindajad: advokaadid K. Adamantopoulos ja J. Cornelis)
   
      Kostjad: Euroopa Parlament, Euroopa Komisjon ja Euroopa Liidu Nõukogu
   
      Nõuded
   
   Hagejad paluvad Üldkohtul:
   
               —
            
            
               tühistada Euroopa Parlamendi ja nõukogu 12. detsembri 2012. aasta määrus (EL) nr 1168/2012, millega muudetakse nõukogu määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (ELT 2012, L 344, lk 1), hagejate suhtes kohaldatavas osas;
            
         
               —
            
            
               tühistada komisjoni 3. jaanuari 2013. aasta otsus, millega ta keeldus hagejate turumajandusliku kohtlemise taotluste läbivaatamisest; ja
            
         
               —
            
            
               mõista hagejate kohtukulud välja kostjatelt.
            
         
      Väited ja peamised argumendid
   
   Hagi põhjenduseks esitavad hagejad ühe väite, et määrus (EL) nr 1168/2012, nagu seda kohaldab hagejate suhtes komisjon oma 3. jaanuari 2013. aasta otsuses, ning 3. jaanuari 2013. aasta otsus, mille kohaselt komisjon ei vaata läbi hagejate turumajandusliku kohtlemise taotlusi, rikub hagejate õigustatud ootusi ning paneb nad asjakohase põhjenduseta tagasiulatuvalt halvemasse olukorda. Seetõttu rikuvad määrus (EL) nr 1168/2012, nagu seda kohaldab komisjon oma 3. jaanuari 2013. aasta otsuses hagejate suhtes, ning 3. jaanuari 2013. aasta otsus selgelt õiguskindluse ja hea usu aluspõhimõtteid.